pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธนาคารกรุงไทยสนับสนุนการจัดงาน ไอ เอส ที เอส 2018 ชิงถ้วยพระราชทาน
วันพุธที่ 5 กันยายน 2561
ธนาคารกรุงไทยสนับสนุนการจัดงาน ไอ เอส ที เอส 2018 ชิงถ้วยพระราชทาน
ธ.กรุงไทยแถลงข่าวการจัดงาน ไอ เอส ที เอส 2018 (ISTS 2018) ชิงรางวัลถ้วยพระราชทานสมเด็จพระเทพรัตนราชสุดาฯ สยามบรมราชกุมารี โดยให้นักศึกษาร่วมคิดค้นและประดิษฐ์นวัตกรรม ตอบโจทย์ด้านเทคโนโลยีและนวัตกรรมของผู้ประกอบการ แบบมาราธอน ภายในระยะเวลา 7 วัน 7 คืน
ดร.ธีรวัฒน์ อัศวโภคี ผู้ช่วยกรรมการผู้จัดการใหญ่ สายงานนวัตกรรมข้อมูลเพื่อการขับเคลื่อนธุรกิจ ธนาคารกรุงไทย รศ.ดร.อนุวัฒน์ จางวนิชเลิศ รองอธิการบดีอาวุโสฝ่ายบริหารวิชาการ สถาบันเทคโนโลยีพระจอมเกล้าเจ้าคุณทหารลาดกระบัง และ ดร.ฮิงาชิดะ เคนจิ ประธานกรรมการบริหาร สถาบันเทคโนโลยีแห่งชาติ ประเทศญี่ปุ่น ร่วมแถลงข่าวการจัดงาน ไอ เอส ที เอส 2018 (ISTS 2018) ชิงรางวัลถ้วยพระราชทานสมเด็จพระเทพรัตนราชสุดาฯ สยามบรมราชกุมารี โดยให้นักศึกษาร่วมคิดค้นและประดิษฐ์นวัตกรรม ตอบโจทย์ด้านเทคโนโลยีและนวัตกรรมของผู้ประกอบการ แบบมาราธอน ภายในระยะเวลา 7 วัน 7 คืน ที่ธนาคารกรุงไทย เมื่อวันที่ 5 กันยายน 2561
ดร.ธีรวัฒน์ อัศวโภคี เปิดเผยว่า การสนับสนุนการจัดงานในครั้งนี้ เป็นการตอกย้ําเจตนารมณ์ของธนาคารในการ ก้าวสู่ธนาคารแห่งอนาคต หรือ Future Banking และเป็นโอกาสที่ธนาคารจะได้ร่วมมือกับองค์กรพันธมิตรชั้นนําที่มีความเชี่ยวชาญด้านนวัตกรรม ในการส่งเสริมและสรรหาบุคลากรที่มีทักษะด้านไอทีในระดับภูมิภาคและในระดับโลก ซึ่งเป็นที่ ต้องการในภาคธุรกิจต่างๆ รวมทั้งเป็นช่องทางในการเฟ้นหาทรัพยากรบุคคลที่มีคุณภาพเพื่อมาทํางานร่วมกับธนาคาร
การแข่งขันในครั้งนี้ จะเป็นในรูปแบบแฮ็คคาธอน (Hackathon) ซึ่งจะแข่งขันในสถานการณ์ที่เสมือนชีวิตการทํางานจริงในการวางแผนการจัดการเวลา การทํางานเป็นทีม ปรับเปลี่ยนคิดค้นแก้ปัญหา หรือ Hack ปัญหา ติดต่อกันแบบมาราธอน (Marathon) เพื่อให้ทันกับเทคโนโลยีที่เปลี่ยนแปลงอย่างรวดเร็ว ซึ่งสอดคล้องกับการดําเนินธุรกิจของธนาคาร ที่ต้องปรับตัวอยู่ตลอดเวลา โดยมีผู้เชี่ยวชาญจาก Krungthai Innovation Lab ของธนาคาร มาเป็นผู้สนับสนุนและให้คําแนะนําเชิงเทคนิคแก่ทีมผู้เข้าแข่งขันในการพัฒนาเทคโนโลยี Thai Optical Character Recognition (Thai-OCR) หรือระบบการประมวลผลข้อความและจัดเก็บข้อมูลเอกสารภาษาไทย และในการพัฒนาเทคโนโลยี AI Chatbot หรือระบบสนทนาโต้ตอบอัตโนมัติ ที่จะสามารถนํามาประยุกต์กับการดําเนินธุรกิจของธนาคาร เพื่อเพิ่มประสิทธิภาพ กระบวนการทํางาน โดยเฉพาะกระบวนการอนุมัติสินเชื่อ ให้รวดเร็ว ลดข้อผิดพลาด นํามาซึ่งการให้บริการที่เป็นเลิศและตอบโจทย์ลูกค้าประชาชนในยุคดิจิตอล 4.0
ทั้งนี้ วัตถุประสงค์การจัดงานไอ เอส ที เอส 2018 เพื่อให้นักศึกษาจากสถาบันการศึกษาทั้งในและต่างประเทศ มีโอกาสทํางานร่วมกัน ฝึกการใช้ทักษะทางวิศวกรรม ฝึกภาวะความเป็นผู้นํา โดยแต่ละทีมต้องประกอบด้วยนักศึกษาจากต่างสาขา และคละประเทศ ซึ่งมี 5 ประเทศร่วมแข่งขัน ได้แก่ ญี่ปุ่น 54 คน สิงคโปร์ 16 คน ฮ่องกง 20 คน อินโดนีเซีย 12 คน และไทย 50 คน แบ่งเป็น 30 ทีม โจทย์จะเน้นใน 5 ด้านจาก Sustainability Development Goals (SDGs) ตามนโยบายขององค์การสหประชาชาติ และสอดคล้องกับนโยบาย Thailand 4.0 ทางด้านนวัตกรรม การดูแลสุขภาพ ปัญญาประดิษฐ์ หุ่นยนต์ การท่องเที่ยว และอื่น ๆ กิจกรรม ไอ เอส ที เอส 2018 จัดขึ้นระหว่างวันที่ 7- 13 ตุลาคม 2561 ที่ โรงแรม เอวัน พัทยา จังหวัดชลบุรี ดูรายละเอียดเพิ่มเติมได้ที่ http://ists2018.kmitl.ac.th
ฝ่ายสื่อสารองค์กรและภาพลักษณ์
โทร. 0 2208 4174
รัฐบาลไทย-ข่าวทำเนียบรัฐบาล-“ยุติธรรม” เตรียมจัดทำแผนแม่บทส่งเสริมคุณธรรมกระทรวงยุติธรรม
วันพุธที่ 19 กรกฎาคม 2560
“ยุติธรรม” เตรียมจัดทําแผนแม่บทส่งเสริมคุณธรรมกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการส่งเสริมคุณธรรมกระทรวงยุติธรรม ครั้งที่ ๑/๒๕๖๐
เมื่อวันพุธที่ ๑๙ กรกฎาคม ๒๕๖๐ เวลา ๑๓.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการส่งเสริมคุณธรรมกระทรวงยุติธรรม ครั้งที่ ๑/๒๕๖๐
ร่วมด้วยที่ปรึกษารัฐมนตรีว่าการกระทรวงยุติธรรม และหัวหน้าส่วนราชการในสังกัดกระทรวงยุติธรรม
โดยที่ประชุมได้ร่วมกันพิจารณากรอบแนวทางการจัดทํา (ร่าง) แผนแม่บทส่งเสริมคุณธรรม
กระทรวงยุติธรรม ประจําปี พ.ศ. ๒๕๖๐ - ๒๕๖๔ เพื่อให้สอดคล้องกับแผนแม่บทส่งเสริมคุณธรรมแห่งชาติ
ฉบับที่ ๑ (พ.ศ. ๒๕๕๙ - ๒๕๖๔) และแผนอื่น ๆ ที่เกี่ยวข้อง
โดยมุ่งเน้นให้กระทรวงยุติธรรมเป็นองค์กรที่มีคุณธรรม มีความโปร่งใสในการดําเนินงาน
และสร้างความเชื่อมั่นให้แก่ประชาชนหรือผู้มาขอรับบริการ
ทั้งนี้ที่ประชุมได้มีมติเห็นชอบในหลักการบางเรื่องของ (ร่าง) แผนแม่บทส่งเสริมคุณธรรม กระทรวงยุติธรรม
ประจําปี พ.ศ. ๒๕๖๐ – ๒๕๖๔ โดยให้ศูนย์ปฏิบัติการต่อต้านการทุจริต กระทรวงยุติธรรม
ในฐานะฝ่ายเลขานุการ รับข้อเสนอแนะของที่ประชุมไปปรับปรุงแก้ไขให้มีความครบถ้วนสมบูรณ์
และนําเสนอต่อผู้แทนของหน่วยงานในการประชุมครั้งต่อไป
รัฐบาลไทย-ข่าวทำเนียบรัฐบาล-ร้านอาหารที่ได้รับอนุญาตให้เปิดกิจการได้ ต้องมีวิธีการปฏิบัติอย่างไรบ้าง ??
วันจันทร์ที่ 4 พฤษภาคม 2563
ร้านอาหารที่ได้รับอนุญาตให้เปิดกิจการได้ ต้องมีวิธีการปฏิบัติอย่างไรบ้าง ??
ร้านอาหารที่ได้เปิดกิจการต้อปฏิบัติอย่างไร
Q : ร้านอาหารที่ได้รับอนุญาตให้เปิดกิจการได้ ต้องมีวิธีการปฏิบัติอย่างไรบ้าง ??
A : 1. วัดอุณหภูมิ ลูกค้าทุกคนก่อนเข้าร้าน
2. จํากัด จํานวนคนในร้าน โทรจอง/แจ้งเมื่อถึงคิว เพื่อเลี่ยงการนั่งรอ
3. จัดพื้นที่ยืนรอคิว เว้นระยะห่าง 1 เมตร
4. จัดให้มีเจลแอลกอฮอล์ บริการลูกค้าบริเวณหน้าร้าน
5. หากมีการจัดที่นั่งรับประทานอาหารต้อง เว้นระยะห่าง 1 เมตร พร้อมทําสัญลักษณ์ที่ชัดเจน
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 17 มิถุนายน 2563 [กระทรวงสาธารณสุข]
วันพุธที่ 17 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 17 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 17 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 17 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 2,996 ราย หรือคิดเป็นร้อยละ 95.57 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 81 ราย หรือร้อยละ 2.58 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,135 ราย
จากสถานการณ์การติดเชื้อโควิด 19 ของประเทศไทยที่มีแนวโน้มดีขึ้นเรื่อย ๆ ตลอดระยะเวลาที่ผ่านมาสืบเนื่องมาจากความร่วมมือร่วมใจของประชาชน องค์กรทุกภาคส่วน ที่ปฏิบัติตามมาตรการป้องกันการแพร่กระจายเชื้อที่ภาครัฐกําหนดอย่างเข้มแข็ง และรัฐบาลโดยกระทรวงสาธารณสุขได้เข้มมาตรการ เฝ้าระวัง ป้องกัน ควบคุมโรคทั้งในประเทศและผู้ที่เดินทางกลับมาจากต่างประเทศ ส่งผลให้ขณะนี้จํานวนผู้ติดเชื้อของประเทศไทยอยู่ในลําดับที่ 90 ของโลก
อย่างไรก็ตามหลายประเทศทั่วโลกยังคงมีการระบาดของเชื้อโควิด 19 อยู่ และมีหลายประเทศที่สถานการณ์ของโรคดีขึ้นแล้วแต่กลับมาพบผู้ติดเชื้อรายใหม่เพิ่มขึ้นอีกเป็นกลุ่มก้อน จากสถานบันเทิง สถานที่แออัดมีคนรวมกันจํานวนมาก ซึ่งสะท้อนให้เห็นว่าหากประชาชนประมาท ไม่ป้องกันตัวเอง ผู้ประกอบการ ร้านค้า อาคารสถานที่ ไม่เข้มงวดตามมาตรการป้องกันโรคอาจทําให้เกิดการแพร่ระบาดของเชื้อโควิด 19 ได้อีกครั้ง
ดังนั้น ทุกครั้งที่ออกนอกบ้านหรือเคหะสถานการสวมหน้ากากอนามัย/หน้ากากผ้า ยังมีความจําเป็นอย่างมาก ร่วมกับการล้างมือบ่อย ๆ หลีกเลี่ยงการเอามือสัมผัสใบหน้า จมูก ปาก เว้นระยะห่างกัน 1-2 เมตร หลีกเลี่ยงการเข้าไปสถานที่แออัด คนรวมกันมาก ๆ เพื่อความปลอดภัย ที่สําคัญคือการลงทะเบียนเข้า-ออกสถานที่ ผ่านแพลตฟอร์มและแอปพลิเคชัน “ไทยชนะ” ทุกครั้ง เพราะหากพบผู้ติดเชื้อจะง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังโรคได้รวดเร็ว นอกจากนี้หากป่วย มีไข้ อาการทางเดินหายใจ เช่น ไอ จาม หอบเหนื่อยให้หยุดพักรักษาตัว ไม่ออกไปในที่สาธารณะ ถ้าไม่ดีขึ้นให้พบแพทย์ตรวจรักษา
****************************** 17 มิถุนายน 2563
...................................................................
รัฐบาลไทย-ข่าวทำเนียบรัฐบาล-“บิ๊กอู๋”สั่ง กสร.ช่วยคนงานถูกลอยแพที่ศาลากลาง จ.พัทลุง ได้ค่าจ้างตามสิทธิ
วันพุธที่ 6 มิถุนายน 2561
“บิ๊กอู๋”สั่ง กสร.ช่วยคนงานถูกลอยแพที่ศาลากลาง จ.พัทลุง ได้ค่าจ้างตามสิทธิ
รมว.แรงงาน สั่ง กสร. ช่วยเหลือลูกจ้างพนักงานดูแลต้นไม้บริเวณสวนหย่อมและพนักงานทําความสะอาดบริเวณศาลากลาง จ.พัทลุง กรณีนายจ้างไม่จ่ายค่าจ้างให้ได้รับสิทธิประโยชน์คุ้มครองตามกฎหมาย
เมื่อวันที่ 6 มิถุนายน 2561 นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่า พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้ติดตามสถานการณ์แรงงานอย่างใกล้ชิดและมีความห่วงใยกรณีที่ลูกจ้าง ซึ่งเป็นพนักงานดูแลต้นไม้บริเวณสวนหย่อมและพนักงานทําความสะอาดบริเวณศาลากลาง จ.พัทลุง จํานวน 10 คนเข้าร้องเรียนกับผู้สื่อข่าวเมื่อวันที่ 4 มิถุนายนว่า ถูกบริษัทจ้างเหมาแห่งหนึ่งลอยแพ ไม่จ่ายเงินเดือนมา 2 งวดแล้ว โดย รมว.แรงงาน ได้สั่งการให้กรมสวัสดิการและคุ้มครองแรงงานลงพื้นที่ตรวจสอบและให้การช่วยเหลือคุ้มครองลูกจ้างเพื่อให้ได้รับสิทธิตามกฎหมาย
นางเพชรรัตน์ฯ กล่าวต่อว่า จากการตรวจสอบข้อเท็จจริงของพนักงานตรวจแรงงาน สํานักงานสวัสดิการและคุ้มครองแรงงาน จ.พัทลุง พบว่า หจก.สมบัติทิพย์การก่อสร้างแอนด์ คลีนนิ่ง ตั้งอยูุ่เลขที่ 16 ม.11 ต.ชัยบุรี อ.เมือง จ.พัทลุง ประกอบกิจการรับเหมาก่อสร้าง โดยมีนายสมบัติ ชุมทอง เป็นหุ้นส่วนผู้จัดการ ได้ทําสัญญารับจ้างทําความสะอาดอาคารสถานที่กับศาลากลาง จ.พัทลุงทั้ง 2 หลัง ทั้งนี้ เมื่อวันที่ 18 เมษายนที่ผ่านมา นางทิพรดา จันทร์แย้ม กับพวกรวม 10 คน ซึ่งเป็นลูกจ้างหจก.สมบัติทิพย์การก่อสร้างแอนด์ คลีนนิ่ง ได้เข้าพบพนักงานตรวจแรงงานแรงงาน สํานักงานสวัสดิการและคุ้มครองแรงงาน จ.พัทลุง เพื่อขอคําปรึกษาและได้ยื่นคําร้องทุกข์ว่า นายจ้างค้างจ่ายค่าจ้างงวดวันที่ 7 เมษายนที่ผ่านมา เป็นค่าจ้างของการทํางานตั้งแต่วันที่ 1-31 มีนาคม 2561 ซึ่งโดยปกติลูกจ้างจะได้รับค่าจ้างเป็นรายเดือน อัตราค่าจ้างต่ําสุดเดือนละ 5,600 บาท และสูงสุดเดือนละ 7,000 บาท
สําหรับการให้ความช่วยเหลือ สํานักงานสวัสดิการและคุ้มครองแรงงาน จ.พัทลุง ได้มีหนังสือเรียกพบ หจก.ฯ เพื่อสอบข้อเท็จจริง แต่ หจก.ฯ ไม่มาพบพนักงานตรวจแรงงาน ต่อมาสํานักงานสวัสดิการและคุ้มครองแรงงาน จ.พัทลุง ได้มีหนังสือถึงผู้ว่าราชการจังหวัดเพื่อขอกันเงินค่าจ้างให้ลูกจ้าง แต่จังหวัดได้แจ้งบอกเลิกสัญญาจ้างกับหจก.ฯ แล้ว และจังหวัดจะนําเงินริบประกันมาจ่ายให้กับลูกจ้าง แต่ไม่สามารถนําจ่ายได้เนื่องจากนําเงินคืนคลังไปแล้ว พนักงานตรวจแรงงาน จึงได้มีคําสั่งที่ 3/2561 ลงวันที่ 30 พ.ค.61 ให้หจก.ฯ จ่ายค่าจ้างที่ค้างจ่ายตั้งแต่วันที่ 1 มี.ค. - 30 เม.ย. 61 เป็นเงิน 118,400 บาท และค่าจ้างขั้นต่ําตั้งแต่เริ่มสัญญาจ้าง 1 ต.ค. 60 - 30 เม.ย.61 เป็นเงิน 229,100 บาท รวมเป็นเงินทั้งสิ้น 347,500 บาท เป็นค่าจ้างให้ลูกจ้างตามสิทธิต่อไป
----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กรมสวัสดิการและคุ้มครองแรงงาน - ข้อมูล/
6 มิถุนายน 2561
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ให้บริการประชาชนฟรี ช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันพุธที่ 27 กันยายน 2560
รถไฟฟ้าแอร์พอร์ต เรล ลิงก์ ให้บริการประชาชนฟรี ช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม แจ้งว่า รฟฟท. ได้จัดเตรียมให้ประชาชนใช้บริการรถไฟฟ้าแอร์พอร์ต เรล ลิงก์ ฟรี ในช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ระหว่างวันที่ 25 – 27 ตุลาคม 2560 สําหรับวันที่ 26 ตุลาคม 2560 ซึ่งเป็นวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพล อดุลยเดช รฟฟท. จะเปิดให้บริการประชาชนถึงเวลา 02.00 น. เพื่อเป็นการอํานวยความสะดวกในการเดินทางแก่ประชาชน โดย รฟฟท. จะจัดขบวนรถไฟฟ้าให้บริการทุก ๆ 10 นาที รวมทั้งได้เตรียมขบวนรถไฟฟ้าเสริม ในกรณีที่มีประชาชนใช้บริการหนาแน่น เพื่อให้สามารถรองรับการใช้บริการของประชาชนได้
ทั้งนี้ สามารถติดต่อสอบถามข้อมูลเพิ่มเติมได้ที่ Call Center 1690 หรือ www.srtet.co.th www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-สธ.เตือนร้านค้าปฏิบัติตามกฎหมาย “ห้ามขายเหล้า ในวันอาสาฬหบูชา วันเข้าพรรษา”
วันพฤหัสบดีที่ 26 กรกฎาคม 2561
สธ.เตือนร้านค้าปฏิบัติตามกฎหมาย “ห้ามขายเหล้า ในวันอาสาฬหบูชา วันเข้าพรรษา”
กระทรวงสาธารณสุข เตือนร้านค้าปฏิบัติตามพระราชบัญญัติควบคุมเครื่องดื่มแอลกอฮอล์ พ.ศ. 2551 ห้ามจําหน่ายเครื่องดื่มแอลกอฮอล์ทุกชนิด ในวันอาสาฬหบูชาและวันเข้าพรรษา หากพบฝ่าฝืนโทษจําคุกไม่เกิน 6 เดือน ปรับไม่เกิน 10,000 บาท หรือทั้งจําทั้งปรับ
กระทรวงสาธารณสุข เตือนร้านค้าปฏิบัติตามพระราชบัญญัติควบคุมเครื่องดื่มแอลกอฮอล์ พ.ศ. 2551 ห้ามจําหน่ายเครื่องดื่มแอลกอฮอล์ทุกชนิด ในวันอาสาฬหบูชาและวันเข้าพรรษา หากพบฝ่าฝืนโทษจําคุกไม่เกิน 6 เดือน ปรับไม่เกิน 10,000 บาท หรือทั้งจําทั้งปรับ
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในช่วงเทศกาลวันอาสาฬหบูชาและวันเข้าพรรษา ได้กําหนดวันห้ามขายเครื่องดื่มแอลกอฮอล์ ตามพระราชบัญญัติควบคุมเครื่องดื่มแอลกอฮอล์ พ.ศ. 2551 กระทรวงสาธารณสุข จึงขอความร่วมมือผู้ประกอบการค้าทั่วประเทศให้ปฏิบัติตามกฎหมาย ซึ่งนอกจากจะช่วยให้ประชาชนรักษาศีลตามหลักพระพุทธศาสนาแล้ว ยังช่วยลดการเกิดปัญหาสังคม เช่น อุบัติเหตุจราจร ความรุนแรงในสังคม รวมทั้งอาชญากรรมต่างๆ
โดยกําหนดการห้ามจําหน่าย จะเริ่มตั้งแต่วันที่ 27 กรกฎาคม 2561 ถึงวันที่ 28กรกฎาคม 2561 (ห้ามขายตั้งแต่เวลาหลังเที่ยงคืนวันที่ 26 กรกฎาคม 2561 ถึงเที่ยงคืนวันที่ 28 กรกฎาคม 2561) ร้านค้าทุกแห่งต้องงดจําหน่ายเครื่องดื่มแอลกอฮอล์ทุกชนิดทั้งหมด โดยสํานักงานคณะกรรมการควบคุมเครื่องดื่มแอลกอฮอล์ กรมควบคุมโรค จะร่วมกับสาธารณสุขจังหวัดทั่วประเทศ ประสานเจ้าหน้าที่ตํารวจ ออกตรวจร้านค้าในพื้นที่ หากพบผู้ฝ่าฝืนให้ลงโทษโดยไม่มีข้อยกเว้น โดยมีโทษจําคุก 6 เดือน ปรับ 10,000 บาท หรือทั้งจําทั้งปรับ
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ในการควบคุมการจําหน่ายเครื่องดื่มแอลกอฮอล์ทุกชนิดในวันอาสาฬหบูชา และวันเข้าพรรษาปีนี้ กระทรวงสาธารณสุขได้ทําหนังสือถึงผู้ว่าราชการจังหวัดทั่วประเทศในฐานะประธานคณะกรรมการควบคุมเครื่องดื่มแอลกอฮอล์ระดับจังหวัด ขอให้เข้มงวดดําเนินการให้ปฏิบัติตามกฎหมายห้ามขายเครื่องดื่มแอลกอฮอล์ทุกชนิด ยกเว้นการซื้อขายของผู้ประกอบการค้าสุรา พร้อมทั้งขอความร่วมมือเจ้าหน้าที่ตํารวจ ช่วยดูแลไม่ให้มีการฝ่าฝืนกฎหมาย นอกจากนี้ได้จัดทีมเฉพาะกิจออกตรวจเข้มการขายเครื่องดื่ม แอลกอฮอล์ หากพบมีการฝ่าฝืนกฎหมายจะดําเนินคดีอย่างไม่ละเว้น
ทั้งนี้ ในวันอาสาฬหบูชา และวันเข้าพรรษา ปี 2560 ที่ผ่านมา กรมควบคุมโรคได้จัดทีมเจ้าหน้าที่ร่วมกับตํารวจออกตรวจ เฝ้าระวังและประชาสัมพันธ์กฎหมาย 133 ราย พบกระทําความผิดดําเนินคดีกล่าวโทษ 9 ราย เป็นความผิดมาตรา 28 ขายในวันห้ามขาย 8 กรณี ความผิดมาตรา 27 ขายในที่ห้ามขาย 1 กรณี และความผิดมาตรา 32 เรื่องการโฆษณา 1 กรณี โดยบางรายกระทําความผิดมากกว่า 1 กรณี
********************************* 26 กรกฎาคม 2561
รัฐบาลไทย-ข่าวทำเนียบรัฐบาล-​คู่สมรสผู้นำอาเซียนร่วมเสวนาหาแนวทางการแก้ปัญหาขยะอย่างยั่งยืน
วันอาทิตย์ที่ 3 พฤศจิกายน 2562
​คู่สมรสผู้นําอาเซียนร่วมเสวนาหาแนวทางการแก้ปัญหาขยะอย่างยั่งยืน
​คู่สมรสผู้นําอาเซียนร่วมเสวนาหาแนวทางการแก้ปัญหาขยะอย่างยั่งยืน
วันนี้ (3 พฤศจิกายน 2562) เวลา 10.00 น. ณ แกรนด์ ไดมอนด์ บอลรูม ชั้น 2 อาคารอิมแพ็ค ฟอรั่ม เมืองทองธานี รองศาสตรจารย์นราพร จันทร์โอชา ภริยานายกรัฐมนตรี พร้อมด้วยคณะคู่สมรสฯ เข้าร่วมกิจกรรมเสวนาเชิงวิชาการเรื่อง “การแลกเปลี่ยนแนวปฏิบัติที่เป็นเลิศด้านการบริหารจัดการขยะ” (Sharing Best Practices on Waste Management)
โดยคู่สมรสที่เข้าร่วมกิจกรรมเสวนา ได้แก่ 1. นางอิเรียน่า โจโค วิโดโด ภริยาสาธารณรัฐอินโดนีเซีย 2. มาดามนาลี สีสุลิด ภริยานายกรัฐมนตรีสาธารณรัฐประชาธิปไตยประชาชนลาว 3. ตุน ดร. ซีตี ฮัสมะฮ์ โมฮัมหมัด อาลี ภริยานายกรัฐมนตรีมาเลเซีย 4. มาดามเชลีโต ซัลวาดอร์ อาวานเซนยา ภริยาประธานาธิบดีสาธารณรัฐฟิลิปปินส์ 5. นางลี เซียนลุง ภริยานายกรัฐมนตรีสาธารณรัฐสิงคโปร์ และ 6. มาดาม เจิ่น เหงวียต ทู ภริยานายกรัฐมนตรีสาธารณรัฐสังคมนิยมเวียดนาม
ก่อนเริ่มกิจกรรม คณะฯ ได้เยี่ยมชมนิทรรศการ เกี่ยวกับการบริหารจัดการขยะ โดยกระทรวงทรัพยากรธรรมชาติและสิ่งแวดล้อม บริษัท SCG จากัด (มหาชน) และบริษัท PTT Global Chemical จํากัด (มหาชน)
ในโอกาสนี้ ภริยานายกรัฐมนตรีกล่าวเปิดการเสวนาย้ําว่า การบริโภคอย่างยั่งยืนและการบริหารจัดการขยะถือเป็นความรับผิดชอบร่วมกันของทุกคน สําหรับประเทศไทย ตั้งแต่วันที่ 1 มกราคม 2563 43 บริษัทภาคเอกชนรายใหญ่ ทั้งห้างสรรพสินค้าและร้านค้าสะดวกซื้อ จะหยุดจ่ายและจําหน่ายถุงพลาสติกในประเทศ ซึ่งถือเป็นจุดเริ่มต้นที่ดีของไทย โดยภริยานายกรัฐมนตรีกล่าวขอให้ทุกคน บริโภคแต่น้อย อนุรักษ์ให้มาก และกล้าที่จะกระตุ้นให้ผู้อื่นเริ่มลงมือ
โดยไทยได้ประกาศให้การบริหารจัดการขยะเป็นวาระแห่งชาติ โดยนําหลักการ 3Rs คือ Reduce (ใช้น้อย) Reuse (ใช้ซ้ํา) และ Recycle (นํากลับมาใช้ใหม่) มาใช้เป็นแนวทางในการจัดการ โดยไทยมุ่งพัฒนาภูมิภาคอาเซียนไปสู่ภูมิภาคแห่งการผลิตและบริโภคผลิตอย่างยั่งยืน มีการบริหารจัดการของเสียอย่างยั่งยืนและสร้างสรรค์ และส่งเสริมเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-economy, Circular Economy and Green Economy : BCG Model)
จากนั้น ผู้เข้าร่วมเสวนาในฐานะตัวแทนจากภาคส่วนต่างๆ ได้แก่ รัฐมนตรีว่าการกระทรวงทรัพยากรธรรมชาติและสิ่งแวดล้อม เด็กหญิงระริน สถิตธนาสาร กลุ่มบริษัท SCG และ PTTCG ได้ร่วมแลกเปลี่ยนประสบการณ์ แนวคิด และการดําเนินการในการบริหารจัดการขยะในมิติต่างๆ ทั้ง ภาครัฐ เอกชน องค์กร และชุมชน
จากนั้น ในตอนท้ายคู่สมรสต่างแสดงความเห็นอย่างหลากหลายในประเด็นปัญหาเรื่องชยะ ที่เป็นเรื่องที่ส่งผลกระทบต่อทุกประเทศและในประเทศทุกระดับ การแก้ปัญหาจึงต้องร่วมมือกัน และนําประสบการณ์ของแต่ละประเทศไปศึกษา เพื่อหาแนวทางการแก้ปัญหาอย่างยั่งยืนต่อไป
รัฐบาลไทย-ข่าวทำเนียบรัฐบาล-ก.ไอซีที ร่วมแสดงความยินดี ครบรอบ 13 ปี การจัดตั้ง บมจ.กสท โทรคมนาคม
วันอังคารที่ 23 สิงหาคม 2559
ก.ไอซีที ร่วมแสดงความยินดี ครบรอบ 13 ปี การจัดตั้ง บมจ.กสท โทรคมนาคม
ก.ไอซีที ร่วมแสดงความยินดี ครบรอบ 13 ปี การจัดตั้ง บมจ.กสท โทรคมนาคม
นางทรงพร โกมลสุรเดช ปลัดกระทรวงเทคโนโลยีสารสนเทศและการสื่อสาร(ไอซีที)ร่วมแสดงความยินดีกับ บริษัท กสท โทรคมนาคม จํากัด (มหาชน) เนื่องในโอกาสวันครบรอบ 13 ปี ก้าวสู่ปีที่ 14 แห่งการจัดตั้ง บริษัท กสท โทรคมนาคม จํากัด (มหาชน) หรือ CAT โดยกระทรวงไอซีทีถือโอกาสสมทบทุนในโครงการร่วมสร้างอาคารนวมินทรบพิตร 84 พรรษา เพื่อสร้างอาคารศูนย์การแพทย์ให้บริการทางการแพทย์เฉพาะทางของศิริราชมูลนิธิ โรงพยาบาลศิริราช เมื่อวันที่ 11 สิงหาคม 2559 ณ อาคารบริหาร 2 ชั้น 1 บริษัท กสท โทรคมนาคม จํากัด (มหาชน) สํานักงานใหญ่ ถนนแจ้งวัฒนะ เขตหลักสี่ กรุงเทพฯ
**********************
รัฐบาลไทย-ข่าวทำเนียบรัฐบาล-ประธานกลุ่มความเป็นผู้นำด้านโลกาภิวัตน์อาลีบาบา นำคณะผู้บริหารบริษัท อาลีบาบา กรุ๊ป จำกัด เข้าเยี่ยมคารวะ รองนายกรัฐมนตรี
วันพุธที่ 7 มีนาคม 2561
ประธานกลุ่มความเป็นผู้นําด้านโลกาภิวัตน์อาลีบาบา นําคณะผู้บริหารบริษัท อาลีบาบา กรุ๊ป จํากัด เข้าเยี่ยมคารวะ รองนายกรัฐมนตรี
ประธานกลุ่มความเป็นผู้นําด้านโลกาภิวัตน์อาลีบาบา นําคณะผู้บริหารบริษัท อาลีบาบา กรุ๊ป จํากัด เข้าเยี่ยมคารวะ รองนายกรัฐมนตรี
วันนี้(7 มีนาคม 2561) เวลา 10.30 น. นางจ้าว อิ่ง (Angel Zhao Ying) ประธานกลุ่มความเป็นผู้นําด้านโลกาภิวัตน์อาลีบาบา (Alibaba Globalization Leadership Group) นําคณะผู้บริหารบริษัท อาลีบาบา กรุ๊ป จํากัด เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล ภายหลังการหารือ รองนายกรัฐมนตรีและนายอุตตม สาวนายน รัฐมนตรีว่าการกระทรวงอุตสาหกรรม ได้แถลงข่าวต่อสื่อมวลชน โดยสรุปสาระสําคัญดังนี้
การเยือนไทยครั้งนี้ของประธานกลุ่มความเป็นผู้นําด้านโลกาภิวัตน์อาลีบาบาสืบเนื่องมาจากนายแจ็ค หม่า ประธานบริหารกลุ่มอาลีบาบาเคยเข้าพบหารือกับนายกรัฐมนตรีและรองนายกรัฐมนตรีมาก่อนหน้านี้ และได้เสนอความร่วมมือที่จะเข้ามาพัฒนาเทคโนโลยีดิจิทัลให้กับประเทศไทย ทั้งการพัฒนาบุคลากรและโครงสร้างทางเศรษฐกิจดิจิทัลเพื่อขับเคลื่อนนโยบายประเทศไทย 4.0 ให้ประสบความสําเร็จ ประธานกลุ่มความเป็นผู้นําด้านโลกาภิวัตน์อาลีบาบาและรองนายกรัฐมนตรีได้หารือถึงแผนในการพัฒนาดิจิทัลให้กับประเทศไทยของอาลีบาบา ได้แก่ การพัฒนาผู้ประกอบการ โดยเฉพาะผู้ประกอบการSMEsและStartup ซึ่งเป็นความร่วมมือระหว่างอาลีบาบาและกระทรวงต่างๆ ที่เกี่ยวข้อง อาทิ กระทรวงอุตสาหกรรม กระทรวงวิทยาศาสตร์และเทคโนโลยี กระทรวงพาณิชย์ กระทรวงเกษตรกรรม เป็นต้น โดยเน้นการลงพื้นที่ชุมชนใช้เครือข่ายศูนย์อุตสาหกรรมที่มีอยู่ระดับภาคและระดับจังหวัด นอกจากนี้ อาลีบาบายังมีแผนลงทุนขนาดใหญ่ที่จะสร้าง Digital Hub ในพื้นที่ระเบียงเศรษฐกิจพิเศษภาคตะวันออก (EEC) โดยมุ่งเสริมสร้างความแข็งแกร่งให้ผู้ประกอบการSMEs ในเรื่องการใช้พาณิชย์อิเล็กทรอนิกส์และการทําตลาดออนไลน์ รวมทั้งตั้งเป้าให้ไทยเป็นศูนย์กลางทางด้านเทคโนโลยีดิจิทัล และศูนย์กระจายสินค้าที่เชื่อมโยงประเทศในภูมิภาคสู่ตลาดโลก
นอกจากนี้ ทั้งสองฝ่ายยังหารือถึงความร่วมมือทางด้านดิจิทัลในการพัฒนาการท่องเที่ยวและการศึกษาของไทย ในเรื่องการท่องเที่ยว รองนายกรัฐมนตรีชื่นชมเทคโนโลยีของอาลีบาบาที่มีแพลตฟอร์มที่จะช่วยอํานวยความสะดวกให้กับนักท่องเที่ยวชาวจีนที่เดินทางมาประเทศไทย โดยขณะนี้รัฐบาลมีนโยบายส่งเสริมการท่องเที่ยวในจังหวัดใหม่ๆ ให้เป็นที่ดึงดูดนักท่องเที่ยวมากยิ่งขึ้น เทคโนโลยีของอาลีบาบาจะมีส่วนสําคัญอย่างยิ่งที่จะทําให้นักท่องเที่ยวชาวจีนเดินทางมาท่องเที่ยวไทยในจุดหมายปลายทางใหม่ๆ ได้สะดวกมากยิ่งขึ้น สําหรับความร่วมมือทางการศึกษา รองนายกรัฐมนตรีเสนอให้อาลีบาบาจัดตั้งสถาบันในพื้นที่ระเบียงเศรษฐกิจพิเศษภาคตะวันออก (EEC) ที่จะช่วยพัฒนาทรัพยากรบุคคล อาทิ เกษตรกรและStartupรุ่นใหม่ ให้มีความรู้เกี่ยวกับพาณิชย์อิเล็กทรอนิกส์และการทําตลาดออนไลน์ให้มากยิ่งขึ้น ซึ่งทางอาลีบาบายินดีนําไปพิจารณา
รัฐบาลไทย-ข่าวทำเนียบรัฐบาล-ครม. เห็นชอบโครงการสินเชื่อรายย่อยเพื่อใช้จ่ายฉุกเฉิน สำหรับประชาชนผู้มีรายได้น้อยและเกษตรกรรายย่อยที่มีความจำเป็นจะต้องใช้จ่ายเงินกรณีฉุกเฉิน
วันพุธที่ 22 กุมภาพันธ์ 2560
ครม. เห็นชอบโครงการสินเชื่อรายย่อยเพื่อใช้จ่ายฉุกเฉิน สําหรับประชาชนผู้มีรายได้น้อยและเกษตรกรรายย่อยที่มีความจําเป็นจะต้องใช้จ่ายเงินกรณีฉุกเฉิน
ครม. เห็นชอบโครงการสินเชื่อรายย่อยเพื่อใช้จ่ายฉุกเฉิน สําหรับประชาชนผู้มีรายได้น้อยและเกษตรกรรายย่อยที่มีความจําเป็นจะต้องใช้จ่ายเงินกรณีฉุกเฉิน เพื่อบรรเทาความเดือดร้อนภายในครอบครัว
เมื่อวานนี้ ( 21 ก.พ. 60) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ นายณัฐพร จาตุศรีพิทักษ์ ที่ปรึกษารัฐมนตรีว่าการกระทรวงพาณิชย์ เปิดเผยว่า ที่ประชุม ครม. เห็นชอบโครงการสินเชื่อรายย่อยเพื่อใช้จ่ายฉุกเฉิน ตามที่กระทรวงการคลังเสนอ เพื่อให้สินเชื่อแก่ประชาชนผู้มีรายได้น้อยและเกษตรกรรายย่อยที่มีความจําเป็นจะต้องใช้จ่ายเงินกรณีฉุกเฉิน เพื่อบรรเทาความเดือดร้อนภายในครอบครัว ขณะเดียวกันต้องไม่เป็นการรีไฟแนนซ์หนี้ในระบบ โดยให้ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ปล่อยสินเชื่อธนาคารละ5,000 ล้านบาท รวมวงเงิน10,000ล้านบาท โดยให้สินเชื่อรายละไม่เกิน50,000บาท ระยะเวลากู้ยืมไม่เกิน5ปี อัตราดอกเบี้ยคงที่ไม่เกินร้อยละ 0.85 ต่อเดือน หรือ คิดอัตราดอกเบี้ยประมาณ10%ต่อปี ซึ่งหลักในการพิจารณาสินเชื่อทางธนาคารจะพิจารณาจากความฉุกเฉินและความจําเป็นในการใช้เงิน ผู้กู้ต้องมีบุคคลค้ําประกันอย่างน้อย1 คน หรือมีหลักทรัพย์ค้ําประกัน โดยสามารถยื่นขอสินเชื่อได้ตั้งแต่วันนี้เป็นต้นไป ภายในระยะเวลา 1 ปี ซึ่งคาดว่าการดําเนินการดังกล่าวจะครอบคลุมประชาชนและเกษตรกรประมาณ200,000ราย
สําหรับการดําเนินโครงการดังกล่าวเป็นการใช้เงินของธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) โดยรัฐบาลจะชดเชยความเสียหาย สําหรับสินเชื่อที่ไม่ก่อให้เกิดรายได้ (เอ็นพีแอล) ที่เกิดขึ้นจากการดําเนินโครงการ โดย 25% แรกจะชดเชย 100% และตั้งแต่ 25% – 37.5% รัฐบาลจะชดเชย 70% และมากกว่า 37.5% แต่ไม่เกินร้อยละ 50 รัฐบาลจะชดเชย 50% ซึ่งเฉลี่ยแล้วรัฐบาลจะชดเชยความเสียหายที่เกิดจากการดําเนินโครงการไม่เกิน40%ของสินเชื่ออนุมัติ โดยรัฐบาลจะชดเชยกรณีที่เกิดเอ็นพีแอลทั้งหมดในวงเงินไม่เกิน4,000ล้านบาท
ทั้งนี้ ในวันที่ 1 มีนาคม 2560 จะมีการจัดงานเปิดตัวการแก้ไขปัญหาหนี้นอกระบบอย่างบูรณาการและยั่งยืน ณ ศูนย์แสดงสินค้าและการประชุมอิมแพ็ค เมืองทองธานี จังหวัดปทุมธานี โดยนายกรัฐมนตรี จะเดินทางไปเป็นประธานเปิดงานฯ
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน สร้างความเข้าใจสิทธิแรงงานใน อ.แม่สอด ป้องกันปัญหาละเมิดสิทธิแรงงาน
วันศุกร์ที่ 15 พฤศจิกายน 2562
ก.แรงงาน สร้างความเข้าใจสิทธิแรงงานใน อ.แม่สอด ป้องกันปัญหาละเมิดสิทธิแรงงาน
วันที่ 15 พฤศจิกายน 2562 พลตํารวจโท จารุวัฒน์ ไวศยะ ผู้ช่วยผู้บัญชาการตํารวจแห่งชาติ เป็นประธาน เปิดการอบรมชี้แจงกฎหมายว่าด้วยการคุ้มครองแรงงาน จัดโดยกรมสวัสดิการและคุ้มครองแรงงาน กระทรวงแรงงาน ณ โรงแรมเซ็นทรา บาย เซ็นทารา แม่สอด จังหวัดตาก
พลตํารวจโท จารุวัฒน์ ไวยศยะ ผู้ช่วยบัญชาการตํารวจแห่งชาติ กล่าวภายหลังเป็นประธานเปิดการอบรมชี้แจงกฎหมายว่าด้วยการคุ้มครองแรงงานว่า การคุ้มครองดูแลแรงงานให้มีคุณภาพชีวิตที่ดี เป็นภารกิจสําคัญของกระทรวงแรงงาน ภายใต้การกํากับดูแลของ พลเอก ประวิตร วงศ์สุวรรณ รองนายกรัฐมนตรี ได้ให้ความสําคัญกับการคุ้มครองสิทธิแรงงานเพื่อให้เกิดความเป็นธรรมโดยไม่เลือกปฏิบัติทั้งแรงงานไทยและแรงงานข้ามชาติที่เข้ามาทํางาน ในประเทศไทย โดยมอบหมายให้หน่วยงานที่เกี่ยวข้องบูรณาการความร่วมมือในการดําเนินการเพื่อป้องกันการละเมิดสิทธิแรงงานผ่านการบังคับใช้กฎหมายอย่างเข้มข้น และการสร้างการรับรู้เกี่ยวกับสิทธิหน้าที่ตามกฎหมายให้แก่ผู้เกี่ยวข้องทุกฝ่าย และเนื่องจากประเทศไทยได้มีการประกาศใช้กฎหมายในปี พ.ศ. 2562 จํานวน 2 ฉบับ ได้แก่ พระราชกําหนดแก้ไขเพิ่มเติมพระราชบัญญัติป้องกันและปราบปรามการค้ามนุษย์ พ.ศ. 2551 พ.ศ. 2562 และพระราชบัญญัติคุ้มครองแรงงานในงานประมง พ.ศ. 2562 จึงจําเป็นต้องสร้างการรับรู้ให้แก่ผู้ที่เกี่ยวข้องได้รับทราบ ประกอบกับในพื้นที่อําเภอแม่สอด จังหวัดตากเป็นเขตเศรษฐกิจพิเศษและมีการลงทุนในธุรกิจด้านการผลิตเครื่องนุ่งห่ม อันเป็นสินค้าประเภทหนึ่งที่ประเทศสหรัฐอเมริกาได้ออกประกาศ
และเมื่อวันที่ 25 ตุลาคม 2562 ได้มีการระงับสิทธิพิเศษทางภาษีศุลกากร (Generalized System of Preference : GSP) โดยอ้างเหตุผลว่า รัฐบาลและหน่วยงานที่เกี่ยวข้องของประเทศไทยยังไม่สามารถยกระดับสิทธิแรงงานให้เทียบเท่ามาตรฐานสากล เพื่อสร้างความเข้าใจในเรื่องสิทธิหน้าที่ตามกฎหมายดังกล่าว รวมทั้งกฎหมายที่เกี่ยวข้อง จึงได้จัดการอบรมครั้งนี้ขึ้น ซึ่งในการอบรมดังกล่าวนอกจากจะได้มีการชี้แจงสิทธิ หน้าที่ตามกฎหมายทั้งสองฉบับดังกล่าวแล้วยังได้มีการชี้แจงสิทธิตามกฎหมายอื่นที่เกี่ยวข้อง เช่น กฎหมายเกี่ยวกับการจ้างแรงงานต่างด้าว เป็นต้น ทั้งนี้เพื่อให้ผู้เกี่ยวข้องซึ่งประกอบด้วย ลูกจ้าง นายจ้าง พนักงานตรวจแรงงาน เจ้าหน้าที่ภาครัฐที่เกี่ยวข้อง องค์กรพัฒนาเอกชน และภาคประชาสังคม ได้ความรู้ ความเข้าใจและสามารถปฏิบัติได้อย่างถูกต้อง ตามที่กฎหมายกําหนดและทําให้แรงงานได้รับการคุ้มครองสิทธิประโยชน์ตามกฎหมายต่อไป